每次經過apm都見呢間餐廳好多人排隊，以為味道應該會好好，所以都心思思想試。有日早放工，下午5點左右經過，見到無人排隊，即該入去試。我地兩個人，分別叫左錦麗綜合粉同錦麗熟牛肉粉。結果好失望。d粉太冧，d湯又無咩味，牛肉又無特別，唔好話正宗越南味道，一般既水準都達唔到。而且份量比較細，女仔食岩岩好，但男仔可能會唔夠飽。如果以同樣價錢，我會揀同是在apm的御泰坊或連鎖的越棧，佢地既河粉都比呢間好味。仲有，如果你唔叫野飲，係度係連杯水都無架。